સિદ્ધાર્થ મલ્હોત્રા અને મનોજ બાજપેયી અભિનીત ફિલ્મ ‘અય્યારી’ 16 ફેબ્રુઆરીએ રિલીઝ થઈ હતી. જોકે, ફિલ્મ બોક્સ ઑફિસ પર ખાસ કમાલ દેખાડી શકી નહીં અને હજુ સુધી માત્ર 13 કરોડ રૂપિયાની જ કમાણી કરી શકી છે. બીજી તરફ આ ફિલ્મની પાયરસી થઈ ગઈ છે અને ચોંકાવનારી વાત એ છે કે, મહારાષ્ટ્રની એક સરકારી બસમાં તેનું પાયરેટેડ વર્ઝન બતાવાયું હોવાની ખબર સામે આવી છે. મળતા રિપોર્ટ્સ પ્રમાણે નીરજ પાંડે નિર્દેશિત આ ફિલ્મ એક ટૂરિસ્ટ બસમાં દેખાડવામાં આવી.